En 17-årig åbenbart brødebetynget ung mand har meldt sig til politiet og tilstået røveri. Den 17-årige har erkendt, at det var ham der onsdag truede en ung ekspedient hos VK Bageren i Frederikshavn til at udlevere penge - ialt knap 3.000, oplyser Nordjyllands Politi. Han fortalte først sin far om røveriet og gik der efter til politiet. Den 17-årige fremstilles senere fredag ved retten i Hjørring

Opsummering:
17-årig meldte sig selv efter røveri i Frederikshavn